L-Istorj a Politika ta' l-Avukat Ġużċ Cassar L-istorja ta' Ġużċ Cassar fil-politika tmur lura għas-snin erbgħin. Dik il-ħabta l-kolonja Maltija kienet bdiet tistejqer b'mod kajman ħafna mill-ħsarat morali, soċjali, politiċi u ekonomiċi, li ħalliet it-Tieni Gwerra Dinjija. Cassar bejn l-1940 u l-1944 kien serva fil-Home Voluntarv Force. Fl-1943 igoradwa bħala avukat. Il-magħmudija tan-nar għal Cassar kienet l-elezzjoni għall- Kunsill tal-Gvern ta' l-1945 li ġiet ikkontestata biss mill-Partit Laburista tat-Tabib Pawlu Boffa u xi kandidati indipendenti. La l-Partit Nazzjonalista u lanqas il-Partit. Kostituzzjonali: — ma kkontestaw. Ta' l-aħħar anzi kien ħabbar ix-xoljiment tiegħu. Il- membri eletti kienu Pawlu Boffa, Dom Mintoff, Karmenu Vassallo (il-poeta), Turu Colombo, Godwin Ganado u Ġużċ Cassar Ji kiseb 1152 vot. Dik l-elezzjoni ivvutaw għall-ewwel darba l-irġiel kollha li kienu għalqu l-21 sena. Iżda l-membri eletti fil-kunsill kienu f'minoranza u għalhekk il-Gvernatur u l-pupazzi tiegħu kellhom fejn u biex jagħmlu l-arja. Il-Kunsill falla u f'Ottubru ta' l-1947, il-poplu ħareġ jivvota. Fl-1947, Cassar ikkontesta fuq żewġ distretti fl- interessi tal-Partit Laburista: it-tielet - li fih kien hemm il-Qrendi — u r-raba'. Mit-tielet distrett ġab 2365 vot u ġie t-tieni wara Pawlu Boffa. Fir-raba' distrett it- taqtigħa kienet eħrex. Minn hemm ġab biss 225 vot. Dik l-elezzjoni tat il-vot lin-nisa kollha li kienu għalqu l-21 sena. Il-Partit Laburista rebaħ il-maġġoranza assoluta tal-voti. Imma minkejja dan, dik il-leġislatura ma kelliex ittul il-perjodu kollu wara l-inkwiet li kien nqala' bejn Boffa u Mintoff wara li tat-tieni beda jsostni li ta' l-ewwel kien dgħajjef dwar il-kwistjoni tal-Marshall Aid. Fl-1949 issejhet Konferenza Ġenerali li umiljat lil Boffa u L-Avukat Ġużġ Cassar flimkien mal-Q.T. il-Papa Ġwanni Pawlu II inkurunat lil Dom Mintoff bħala l-kap il-ġdid. Fl-1948, sadanittant Cassar ingħata l-Ministeru tal- Ġustizzja li żamm sa Settembru 1950. Boffa mexxielu — jibqa' jiggverna sa l-1950 taħt il-kappa ġdida tal-Malta Workers. Partv wara l-isplit fil-Labour Partv. Cassar għażel li jibqa' leali lejn Boffa imma ħadem ukoll biex il- moviment Laburista jfittex jerġa' jingħaqad. F'Settembru ta' l-1950, il- poplu Malti reġa' tefa' l-vottiegħu. Cassar ikkontesta t-tielet distrett għan-nom tal-Malta Workers Partv u minn hemm kiseb 1599 vot. Dan kien gvern ta' minoranza li ra l-koalizzjoni bejn il-Partit Nazzjonalista mmexxi minn Dr Enrico Mizzi bħala Prim Ministru u l-Partit ta' Boffa. Mizzi miet f'Diċembru u postu ħadu Ġorġ Borg Olivier. il-gvern dam sa Jannar ta' l-1951 u f'Mejju ġiet imsejħa l-elezzjoni. Cassar ikkontesta fuq żewġ distretti f'isem il-Malta Workers Partv. Tela' mit-tielet distrett b'1712 vot. Miegħu fid-distrett fuq il-bandiera Boffista kien tela' wkoll John Cole li iktar tard kellu jgħarraq il-bastiment. Boffa u Borg Olivier reġgħu għamlu koalizzjoni bejniethom. Cassar ingħata l-portafoll tal-Ġustizzja imma f'Ottubru ta' l-1953 id-dekasteru mar għand Dr Jackie Frendo Azzopardi. F'Ottubru Boffa, Cole u Cassar irriżenjaw wara li Borg Olivier ma kkonsultax dwar l-istruttura l-ġdida tal-pagi mal- General Workers Union. Fuq parir ta' Borg Olivier, il-Parlament ġie xolt u f'Diċembru ta' l-1953, il-poplu ntalab jagħżel il-gvern tiegħu. L-istorja tas-snin ta' qabel reġgħet irrepetiet ruħha u Boffa u Borg Olivier iffurmaw gvern bejniethom. Kien evidenti li l-Partit Laburista ta' Mintoff kien iktar ma jmur qed jissaħħaħ tant li kien kiseb l-ikbar ammont ta' siġġijiet imma peress li l-P.N. u l-M.W.P. għaqqdu s-siġġijiet, Mintoff ma setax imexxi hu. Cassar f'din l-elezzjoni telaq lil Boffa u kkontesta t-tielet u r-raba' distrett f'isem il-Partit Laburista u mit- tielet distrett ġab 2248 f'kuntrast ma' l-għoxrin votli ġab fuq ir-raba' distrett. It-tielet distrett kien ġie ikkontestat ukoll mill-istess Boffa li ġab 1365 vot. John Cole kien pedina importanti biex il-koalizzjoni waqgħet u reġa' feġġ xaqq dawl biex il-Partit Laburista jitla' fil-gvern. Fl-1955, il-Perit Mintoff rebaħ l-ewwel elezzjoni tiegħu. Il-programm Laburista kien tkellem favur l-Integrazzjoni sħiħa ta' Malta fl-Ingilterra f'medda ta' għoxrin sena u jekk din ma tirnexxix allura jmur għall- Indipendenza sħiħa. F'dik l-elezzjoni Mintoff rebah mas-57 fil-mija tal- voti mitfugħa. Cassar ikkontesta fuq t-tielet distrett u ġab 2179 vot. Ingħata mill-ġdid il-Ministeru tal- Ġustizzja. Il-kwistjoni ta' l-Integrazzjoni qajmet furur kbir tant li l-Knisja mmexxija mill-Arċisqof Mikiel Gonzi, il-Partit Nazzjonalista mmexxi min-Nutar Borg Olivier u l-Partit Kostituzzjonali ta' Mabel Strickland għamlu l-almu tagħhom biex il-proposta ma tirnexxix. Ir- referendum ta riżultat inċert għall-aħħar imma l-Ingliżi għażlu li jissuktaw bil-pjan. Wara l-inkwiet li nqala' fil-Kanal ta' Swejz flimkien ma' bidla fil-gvern Ingliż u l-politika tiegħu staġna kull moviment favur l-Integrazzjoni. Inqalgħu diversi kwistjonijiet bejn il-gvern Ingliż u dak Malti li wasslu għall-famuża riżenja ta' April 1958. Ftit jiem wara sar strike li waqqaf kollox u Gonzi ħareġ jikkundanna l-vjolenza li nqalgħet. Mintoff pinġieh bħala traditur. Għat-tliet snin ta' wara, il-Gvernatur Robert Lavcock waqqaf kull aspirazzjoni politika u l-ewwel elezzjonijiet saru biss fl-1962. Ta' l-1962, kienet elezzjoni taħraq nirien tant li baqgħet magħrufa bħala tad-dnub il-mejjet. Cassar b'rispett lejn martu għażel li ma jikkontestax. Jidher ukoll li l-kwistjoni ta' l-interdett affetwatu wkoll fid- deċiżjoni li ma jikkontestax dik l-elezzjoni tant li Spiteri stqarr fl-awtobijografija tiegħu li Cassar kien mar għal-laqgħa ta' l-eżekuttiv li ddiskuta l-interdett bl-għan li l-partit japoloġizza. Imma meta wasal sab li kienet ittieħdet deċiżjoni kuntrarja u ddeċieda li jieqaf hemm politikament. F'dan id-dawl tagħmel sens id- dikjarazzjoni ta' Gonzi ma' l-uffiċjali Ingliżi f'tarf il-ħamsinijiet fejn kien faħħar lil Cassar bħala l-aħjar nisrani li kien hemm fil-kabinett ta' Mintoff. Cassar ma kkontestax lanqas l-elezzjoni ta' l-1966. Toni Pellegrini li kellu l-partit tal-Ħaddiema Nsara kien għamel minn kollox biex jikkonvinċih joħroġ miegħu. Fl-1969 l-inkwiet bejn il-Knisja u l-M.L.P. intemm, almenu fuq il-karta. F'April ġiet iffirmata l-paċi li ma tantx ġabet ferħ għall-politiċi Nazzjonalisti u l-kleru b'tendenza Nazzjonalista. Lanqas lil Borg Olivier ma għoġob dan il-pass skond Ċensu Tabone. L-istoriċi jiddibattu bejniethom jekk dan il-pass tal- paċi wassalx fl-1971 għar-ritorn ta' Mintofffil-gvern. Hu fatt li l-aħħar snin ta' l-amministrazzjoni Nazzjonalista qajla kienu qed jipproduċu u d-dockvard kienet mifnija bl-istrikes. Il-Gvern baqa' fil-poter sa l-aħħar minuta. Seta' kien żball ta' tattika d-dikjarazzjoni li għamel Borg Olivier lill-editur ta' Il-Ħajja li jekk jirbaħ l-elezzjoni ma kienx ser ibiddel il-kabinett. Fl-1971, Dom Mintoff jikseb ħames snin oħra ta' mandat wara li kien ilu nieqes mit-tmexxija sa mill-1958. Il-ħames distrett kien l-iktar wieħed missielet u ħall il-kwistjoni kollha u ddeċieda min rebaħ il-kunsens popolari għat-tmexxija. Bil-paċi mal-Knisja Cassar ġie lura u kompla fejn ħalla fl-1962. Cassar ikkontesta fuq ir-raba' distrett u ġab 2270 vot. Cassar din id-darba ma ngħatax il- ġustizzja imma s-servizzi soċjali, ix-xogħol u l-welfare. Meta sar reshuffle tal-kabinett, lil Cassar missewh l-edukazzjoni u l-kultura. Il-leġislatura ta' l-1971 kienet determinanti fuq bosta aspetti fosthom għaliex Mintoff biddel lil Malta f'Repubblika. Fl-1976, l-MLP jerġa' jirbaħ il-gvern u Cassar jingħata l-Ministeru tal-Ġustizzja u iktar ħidma. Il- ministeru kien kiber għax miegħu żdiedu l-artijiet, id- djar u l-affarijiet parlamentari. Cassar ingħata unur ieħor meta ġie maħtur bħala Deputat Mexxej u Deputat Prim Ministru. Min-naħa tiegħu huwa kkontesta fuq il-ħames distrett u kiseb 2212 vot. Dr Cassar kien l-iktar kandidat Laburista li ġab voti f'dak id-distrett. Mill-1979 ingħata l-portafoll tal-Finanzi, Dwana u Investiment. ' L-elezzjoni ta' l-1981 ma ġabet l-ebda riżultat feliċi għall-ebda naħa. Il-Partit Laburista baqa' fil-gvern wara li kiseb il-maġġoranza tas-siġġijiet fil-Parlament. Il-P.N. kien qed jgħid li hu kellu dritt li jiggverna wara li ġab il-maġġoranza tas-siġġijiet. F'intervista li kien tani Dr Eddie Fenech Adami dwar din l-elezzjoni kien sostna li r-riżultat ta' dik l-elezzjoni b'mod legalistiku huwa validu imma f'dik l-elezzjoni d-distretti kienu maħsuba biex jagħtu riżultat pervers. Cassar tela' mill-ħames distrett b' 2465 vot. Għal darb'oħra kien l-iktar kandidat Laburista li ġab voti mid- distrett. Din id-darba ħa ħsieb il-Ġustizzja u l-Affarijiet Parlamentari. Fl-1987, wara emendi kostituzzjonali, il-P.N. rebaħ il-mandat elettorali. Cassar tela' mill-ħames distrett b'2020 vot. Fl-1992, il-Partit Nazzjonalista rebaħ l-elezzjoni b'maġġoranza iktar komda minn qabel. Għal Cassar kellha tkun l-aħħar elezzzjoni. Minkejja dan in-nazzjon ma nsiehx għax fl-1994 żejnu b'Ġieh ir-Repubblika. Cassar kien dirgħajn importanti fil-gvernijiet Laburisti. Kien involut f'bosta diskussjonijiet fosthom fil-ħolqien tal-kostituzzjoni tar-repubblika u fl-emendi elettorali li kienu importanti għax salvaw lil Malta minn xebgħa nkwiet. Wara l-1997 l-Avukat Cassar xi drabi serva bħala Aġent President tar-Repubblika. Xi suġġerimenti għal iktar Qari F. Galea, Mexxejja, Hassieha u Deputati Laburisti, S. Grech, Patri Feliċjan Bilocca, Ħajtu u Żminijietu, 2004. R. Sacco, L-Elezzjonijiet Ġenerali, KKM, 1986 A. Sant, 28 ta' April 1958, SKS, 1998. L.Spiteri, Jien u Għaddej fil-Politika, PEG, 2007. Sinjali Maltin ta' Żmienna, KKM, 2000. Is-Soċjetà Lourdes tifraħ, tirringrazzja, tiftakar Turi s-sodisfazzjon tagħha għall-apprezzament minn diversi persuni għall-mod li bih ġiet iċċelebrata l-festa 2007, għall-mod ta' kif tfassal tant tajjeb il-ktieb tal-festa, dikjarat bħala ktieb informattiv, edukattiv u interessanti. U tieħu din l-okkażjoni biex: Tifraħ: Lill-bandisti ġodda, li din is-sena se jkomplu jkabbru l-banda. Lil Marlene Pullicino, għall-ħatra tagħha ta' President Onorarju tas-Soċjetà u rappreżentanta fil- Kamra tad-Deputati. Tirringrazzja:- Lill-kumpanija Asfaltar Ltd, tas-sapport li tat fil- proġett tal-bini tal-Każin. Lil Bonniċi Bros., ta' l-għoti ta' travi u materjal ieħor b'riżq il-każin. Lil Nikol Aquilina, li kien il-moħħ ewlieni li ħadem apparat biex tħaffef ix-xogħol tal-bini tal- proġett il-ġdid. Lill-partitarji, li assiguraw b'kull mezz il-bini tal-każin waqt ix-xogħol. Lill-ġenituri, li taw is-sapport biex uliedhom jattendu l-banda. Lis-Sezzjoni tan-Nisa, li ħadet ħsieb il-ħtiġijiet tal-każin f'dak li għandu x'jaqsam ma' tindif u ġbir, fosthom tal-planċier. Lis-Sezzjoni Żgħażagħ, għall-attivitajiet tul is- sena u l-ġranet tal-festa. Lis-Sezzjoni tan-Nar, għas-sagrifiċċju li wettqu biex ikollna festa kbira. Lis-Surmast, Assistent Surmast u Delegat tal- Banda, għall-mod ta' kif qed tikber il-banda sena wara sena. Lil dawk li sponsorjaw dan il-ktieb permezz ta' artikli, ritratti u reklamar. Lill-prokuratur u membri fil-kumitat fratellanza, għall-organizzazzjoni tal-festa interna u pellegrinaġġ nazzjonali li sar fil-31 ta' Mejju, 2008. Lil dawk kollha li b'xi mod għinu l-festa jew il- każin. Lil dawkli sena wara sena jżommu l-appuntament tagħhom li jiġu għall-festa tagħna. Fil-partitarji tagħna 'l bogħod minn xtutna u li jixtiequ li qegħdin igawdu l-festa magħna. Fil-morda fi djarhom jew fl-isptarijiet. Nawgurawlhom fejqan ta' malajr. F'dawk fostna li ħallewna matul l-aħħar sena. Is-Soċjetà Lourdes sertkompli ċ-ċelebrazzjonijiet tal-festa b'pellegrinaġġ għal-Lourdes bejn il-11 u s-17 ta' Lulju, 2008. Ser nilbsu fratelli fil-quddiesa internazzjonali, waqt il-purċissjoni Aux Flambeaux u nieħdu sehem fil-kor. Isir ukoll l-irfiegħ tal-vara.